૭. વૈશ્વિક સ્તરે ક્લાઈમેટ ચેન્જના કારણે (જળ-વાયુ પરિવર્તન) ધ્રુવીય પ્રદેશોમાં આવેલ બરફના પીગળવાથી અને ઉષ્ણતામાનમાં વધારો થવાથી પૃથ્વી પર આવેલાં સમુદ્રોની સપાટી વધવાની સંભાવનાઓની આગાહી વૈજ્ઞાનિકોએ ઠોસ દાવાઓ સાથે કરી છે. પ્રવર્તમાન સપાટીમાં આંશિક વધારો થાય તો તેના ભયજનક પરિણામો, ખાસ કરીને કાંઠાળ વિસ્તારોએ ભોગવવાનો વારો આવે. ભારતની જ જો વાત કરીએ તો અંદાજિત ૭૫૦૦ કી.મિટરનો દરિયા કિનારો (ગુજરાતથી પશ્ચિમ બંગાળ અને આંદામાન-નિકોબાર તથા લક્ષદ્વીપ ટાપુઓ) જાન-માલની પારાવાર નુકસાનીનો ભોગ બની શકે. હવે કાર્ટુનમાં એક યુગલના સંવાદથી સ્પષ્ટ થઇ રહ્યું છે. કિનારા પર ઉભેલો માણસ તેની સાથીદાર વેરોનીકાને પૂછે છે “વેરો! તું આટલી ઉંચાઈ પર શું કરી રહી છે?” વેરોનીકા જવાબ આપે છે કે, “હું દરિયાની સપાટીમાં વધારો થાય તે પ્રકારના અકસ્માતથી બચવાની તૈયારી કરી રહી છું”. તમે જોઈ શકશો કે વેરોનીકાને કશો જ જવાબ તેના સાથીદાર તરફથી મળતો નથી! તેણી દોહરાવે છે “બેબ?” (બેબ વધતી જળસપાટીમાં ગરકાવ થઇ ગયો છે અને પાણીની સપાટી વેરોનીકા જે માંચડા પર બેઠી છે ત્યાં સુધી પહોંચી ગયું છે. પાણીમાં તરતા રહી શકાય તેવું લાઈફ જેકેટ જળસપાટી પર જોઈ શકાય છે).